Почетак рата на Пацифику, крстарица Кину дочекује у југозападном Пацифику, као заставни брод 4. флотиле подморница. Она узима учешће у десантним операвијама у области Малаје и Холандске Источне Индије. Затим учествује у операцијама флоте у области Нове Гвинеје, где је 23. јуна 1943. године оштећена од савезничких авиона и одлази ка Јапану ради ремонта. Након ремонта крстарица Кину се враћа патролној служби, а у периоду мај - јун 1944. године, она се користи за транспорт појачања јапанског гарнизона на острву Биак. У бици у заливу Лејте, крстарица Кину се налазила у саставу групе бродова којом је командовао адмирал Курита. Потопљена је од савезничких палубних авиона 26. октобра 1944. године, 44 наутичких миља југозападно од Мастбејта.